Berlingske Tidende, 1784-04-19
London, den 30te Martii. J Staden London er alting i fuld Bevægelse, eftersom sammes Parlementslemmer i Dag skulle vælges paa Raadhuset eller det saa kaldte Guldhall. Foruden de forrige Repræsentanter, have endnu 3 nye Candidater, nemlig Oldermand Picket, og de Herrer Atkinson og Smith, altsaa i Alt 7, tilbudet sig. De offentlige Blade ere paa nærværende Tiid for det meeste opfyldte med Bekiendtgiørelser, hvori Candidaterne giøre stort Væsen af sig selv, og forkleine deres Medbeylere. Hr. Fores Venner ere i Westminster ualmindelig beskjeftigede for ham; men den berygtede Coalition, og hans nyelige dristige Angreb paa Friehedsbreve, for hvis Gyldighed Nationens Ære i de 3 store lovgivende Magter paa det helligste var sat til Pant, vil giøre det besværligt for hans Partie, at trænge denne Gang igiennem. Vel kan det ikke slaae ham feylt at faae et Sæde i det nye Parlement; men dersom det ikke lykkes ham at blive valgt for Vestminster, saa betages ham den Forrevending, under Kongens og Parlementets Øine, saa at sige, at trække efter Gotbefindende Pøbelen tilsammen og at slaae Allarm, og derved tillige det virksomste Middel til at giøre Opsigt med sin formeente Popularitæt. Premierministeren, Hr. Pitt, har frembudet sig til Candidat for Cambringe. Men skulde han imod Formodning ikke blive valgt, saa siges der, at han vil giøre et Forsøg med Bath, for hvilken Stad hans udødelige Fader fordum har været en Medlem af Underhuset. Man vil med gode Grunde forsikre, at Grev Shelburne igien skulde tage Deel i Ministeriumet, som formodentlig skal blive formeret med adskillige Medlemmer, saasnart man er bleven færdig med det nye Parlements Udvælgelse. Det vil nu vise sig, om de fra alle Stæder og Ender indleverte Adresser til Kongen i henseende til det forrige Ministeriums Afskaffelse, virkelig have været Folkets Stemmer. Befordrerne for det almindelige Syge-Jnstitut i Westminster, holdt i Gaar deres Forsamling. Det var naturligt, at de nu værende Parlements-Candidater for Vestmynster ikke forsømmede at indfinde sig ved en saa talrig Forsamling for at forskaffe sig Stemmer. Præsidenten for Selskabet var imidlertid af den Forsigtighed, at erindre Forsamlingen om, at den nærværende Sammenkomst blot angik menneskelige Dyders Befordring, og ikke politiske Handlinger, bad derfore, at enhver vilde nu slaae disse af sit Sind, og kun tage hine til Hierte. Da Sir Cecil Wray og Lord Hood kom frem, kunde Selskabet dog alligevel ikke afholde sig fra, at bevidne dem begge ved lydelig Haandklappen sit bifald. Men Præsidenten igientog sin Begiering, og alting blev siden Overstemmelse og got Lune. Man ventedede kun 70 Personer til Middag, men der kom overhovedet 265, og dog var der for alle en tilstrækkelig smagfuld Forraad. - Til Skotland er og afgaaet en Proclamation til at udvælge de 16 Pairs, hvilke dette Rige, som bekiendt, sender i Overhuset. Dagen paa hvilken det nye Parlement for første Gang skal forsamle sig, er fastsat til Tirsdagen den 18de Mai. - J Stædet for det store Segl, som blev bortstiaalet fra Lordcanzleren, er efter Kongelig Befaling bleven forfærdiget et nyt, som den 25de hujus blev overleveret Kongen i Conseilet, af Høystsamme approberet og overleveret Lordcanzleren til behørig Brug. Det bortstiaalne Rigetssegl er bleven Storcanzleren tilbageleveret af en Jøde, som foregav, at have fundet det. Men han har ladet ham sætte i Arrest, for at komme efter den rigtige Sandhed.